શ્રીલંકાના બોલરોની નિસ્તેજ બોલીંગને વિજય અને કોહલીએ ચોમેર ઝુડી કાઢી હતી. શિખર(23) અને પુજારા(23) મોટો સ્કોર બનાવી શક્યા નહોતા અને 78ના જુમલે ભારતની બીજી વિકેટ પડયા બાદ વિજય અને વિરાટે બાઝી સંભાળી હતી અને ત્રીજી વિકેટ માટે 281 રનની વિક્રમી ભાગીદારી નોંધાવી હતી. ગત ટેસ્ટમાં 123 રન કરનારા વિજયે અહીં પણ ઝમકદાર બેટિંગ કરી હતી તો કોહલી તો જાણે વનડે મેચ રમતો હોય તેમ બોલરોની ધોલાઈ કરી હતી અને સળંગ ત્રીજી સદી ફટકારી હતી. બીજી ટેસ્ટમાં બેવડા શતક બાદ અહીં પણ તે બેવડી સદી ફટકારે તેવી ક્રિકેટચાહકોને આશા છે. કોહલીએ 16 તો વિજયે 13 સદી ફટકારી હતી.